Inte i tre dì de la Setimana Santa de Pasqua, 'te le cese cristiane catoliche e anglicane al è in uso de no sonar le canpane ('te 'l rito anbrosian se le sona infin a 'l nunžio de la mort de N.S. de 'l Vendre Sant), che le gnen sostituide da i cosideti ""instrumenta tenebrorum"": sti qua i deriva da i ""semantron"", cioè da tole de legn, ancora dess doperade 'te la Cesa cristianaortodossa e catolica oriental. I gnen ciamadi anca ""sacrum lignum"": se trata de tolete su le quale è tacà de le maneghere de fer, che co se le sgorla le bat e le fa an rumor sordo. In Spagna an strumento che 'l ghe someja al se ciama ""matraca"": al è de grosse dimansion e al è instalà diretamente su i canpanii. Inte la Provincia de Belun inveže se costumea sonar le sgreole.